alexandrainst/scandi-wiki huggingface dataset:
Statsminister (Tyskland)

Statsminister (tysk Staatsminister, forkortet StMin) er i Tyskland tittelen til en representant for regjeringen på høyt nivå. På forbundsplan blir betegnelsen gitt til enkelte parlamentariske statssekretærer når deres posisjon skal gis en særlig vekt. Det er på forbundsplan bare ved Kanzleramt og Utenriksdepartementet at denne tittelen brukes. I Bayern, Hessen, Sachsen og Rheinland-Pfalz blir medlemmene av delstatsregjeringen kalt statsministre.

Forbundskanslerens kontor 
Ved Forbundskanslerens kontor får enkelte embetsmenn tittelen statsminister og ligger dermed i rang nær opptil en minister. Ett eksempel er kulturområdet. Tyskland har ingen kulturminister på føderalt nivå (kulturpolitikken er i prinsippet delstatenes domene). I stedet har forbundsregjeringen en representant for kultur og medier (Beauftragter der Bundesregierung für Kultur und Medien), med tittelen statsminister hos forbundskansleren. I praksis fungerer denne stillingen som en kulturminister og statsministeren leder et eget embetsverk. Tilsvarende områder er avdelingen for reduksjon av byråkrati og forholdet til delstatene og området for immigrasjon og flyktninger.

Det tyske utenriksdepartementet 
I Utenriksdepartementet er det også tradisjon for å utnevne statsministre. Disse er underordnet utenriksministeren som har rang som forbundsminister.

Sammenlikning med Storbritannia 
Bruken av tittelen statsminister på føderalt nivå i Tyskland tilsvarer omtrent forholdene i Storbritannia, der Minister of State er tittelen på et medlem av regjeringen på nivået mellom Secretary of State (det øverste nivået, tilsvarende forbundsminister i Tyskland) og Parliamentary Under-Secretary of State (tilsvarende statssekretær). Stillingen som Minister of State for Europe i Storbritannia, som er en ministerpost i Utenriksdepartementet, men på nivået under utenriksministeren, tilsvarer den tyske statsminister i Auswärtiges Amt.

Delstatene Bayern og Sachsen 
I Fristaten Bayern og Fristaten Sachsen, som begge er tyske delstater, blir alle ministrene i delstatsregjeringen kalt Staatsminister.

Referanser

Eksterne lenker 
  Statsministre ved Forbundskanslerens kontor

Tysk politikk
Kjell Ingebretsen

Kjell Ingebretsen (født 28. mai 1943 i Skien) er en norsk orkester- og operadirigent, professor og tidligere operasjef ved Göteborgs Operan.

Han startet sin musikkarriere i skolemusikken og i Skien ungdomskorps og tok organist- og kantoreksamen ved Musikkonservatoriet i Oslo i 1963. I 1971 tok han dirigenteksamen ved Kungliga Musikhögskolan i Stockholm. Samme år begynte han som dirigent ved Stockholmsoperaen (Kungliga Teatern). I 1979-82 var han orkestersjef samme sted. I 1993 ble han utnevnt til hovkapellmester. Samme år ble han også utnevnt til professor i orkesterdirigering ved Kungliga Musikhögskolan i Stockholm. Han har gjestedirigert i flere orkestre, blant andre Oslo filharmoniske orkester og Bergen filharmoniske orkester. Han var operasjef ved Göteborgs Operan 1996-2005. Fra 2006 til 2009 var han professor i opera ved Kunsthøgskolen i Oslo.

Kjell Ingebretsen har også komponert kammermusikk, orkesterverker og sanger. I 2004 ble Kjell Ingebretsen tildelt den svenske kongelige medaljen Litteris et Artibus for fremragende kunstnerisk arbeid. I 2006 ble han tildelt den norske St. Olavsmedaljen for fremme av kunstnerisk samarbeid mellom Norge og Sverige. Fra 2007 er han preses (president) i Kungliga Musikaliska Akademien i Sverige. Han ble utnevnt til æresdoktor ved Göteborgs universitet i 2009.

Fra 2009 er han kunstnerisk leder for masterutdanningen SNOA (Swedish National Orchestra Academy) ved Högskolan för scen och musikk i Göteborg.

Referanser

Eksterne lenker 
 Omtale i Store norske leksikon
 Omtale æresdoktor Gøteborgs universitet
 Honorary doctorate for Kjell Ingebretsen. Bilde

Norske dirigenter
Norske komponister
Norske musikkprofessorer
St. Olavsmedaljen
Personer fra Skien kommune
Fødsler i 1943
Mottakere av Litteris et Artibus
Timofej Skopin

Timofej Sergejevitsj Skopin (ru: Тимофей Сергеевич Скопин, født 5. april 1989 i Kirov oblast i Sovjetunionen), er en russisk skøyteløper som representerte hjemlandet under Vinter-OL 2010 i Vancouver.

Personlige rekorder 
Oppdatert pr 20. mai 2011

Meritter

Internasjonale mesterskap 
Olympiske leker (Vinter) deltatt i ett OL ved en konkurranse.
 Vancouver 2010 på 500 m.
 beste resultat 35.-plass på 500 m i Vancouver 2010.

Junior-VM på skøyter deltatt i 2 VM ved 3 konkurranser.
 Innsbruck 2007 i lagtempo og Changchun 2008 i sammenlagt og lagtempo.
 beste resultat 6.-plass på lagtempo i Innsbruck 2007 og individuelt 17.-plass sammenlagt i Changchun 2008.

Sammenlagt i Verdenscupen 
Oppdatert etter sesongen 2010/11.

Referanser

Eksterne lenker 
 
  Timofej Skopin på SpeedskatingResults.com (personlige rekorder og resultater)
  Timofej Skopin på Russlands skøyteforbund sider
  Timofej Skopin på Jakub Majerski's Speedskating database (Adelskalender distanser og sammenlagt)
  Timofej Skopin på ISU sine nettsider. (distanseresultater)
  Profil som Timofey Skopin og Timofej Skopin på The-Sports.org (noen mesterskaps- og verdenscupresultater)
 
  Profil på Effesport.nl (noen resultater)
  Profil på NBC Olympics 2010
  Profil på BBC Sport Olympics 2010
  Profil på Yahoo Sports Olympics 2010
Bilder
  Bilder av Timofej Skopin på SpeedSkatingPhotos.info/DesgPhoto.com

Russiske skøyteløpere
Deltakere for Russland under Vinter-OL 2010
Skøyteløpere under Vinter-OL 2010
Personer fra Kirov
Artikler i skøytesportprosjektet
Fødsler i 1989
Benjamin Dahl Hagen

Benjamin Dahl Hagen (født 9. januar 1988) er en norsk fotballspiller som spiller for adeccoligaklubben Follo.
Han har tidligere spilt for Vålerenga, Fredrikstad og Follo. Med Follo kom han i 2010 til cupfinalen, hvor det ble tap mot Strømsgodset.

Eksterne lenker 
 

Norske fotballspillere
Fotballspillere for Follo Fotball
Fotballspillere for Vålerenga Fotball
Fotballspillere for Fredrikstad FK
Personer fra Oppegård kommune
Fødsler i 1988
Duncan Shearer

Duncan Nichol Shearer (født 28. august 1962 i Fort William) er en skotsk tidligere fotballspiller.

Spillerkarriere 
Han startet karrieren som 20-åring i klubben Clachnacuddin som spiller i Highland Football League, én av tre ligaer utenom det skotske seriesystemet.  Han skrev under for Chelsea i 1983, men etter bare to kamper og ett mål på tre sesonger, gikk han til Huddersfield som da spilte i andre divisjon.  I sin første kamp fra start skårte han hattrick for sin nye klubb (3-1 over Barnsley).  Han ble klubbens toppskårer i sesongene 1986-87 og 1987-88 og ble stemt fram til årets spiller i klubben i 1988.  Klubben rykket ned til tredje divisjon sommeren 1988 og han ble solgt til Swindon Town for £250.000.

Kjøpet var ny klubbrekord for Swindon som da hadde mistet sine to faste spisser, Jimmy Quinn og Dave Bamber.  Han var en del skadet i sin første sesong, men skårte likevel 14 mål på 35 kamper og ble klubbens toppskårer den sesongen.  De neste to sesongene var han også toppskårer for klubben og ble valgt inn på PFA Team of the Year for Division One våren 1992.  I sesongen 1991-92, kjempet Swindon Town med Blackburn Rovers om å komme med i Play-off (3-6 plass) for opprykk til Premier League.  Blackburn Rovers kjøpte Shearer for £800.000 i mars 1992, men solgte han videre til Aberdeen for £500.000 samme sommer etter Blackburn rykket opp til Premier League gjennom Play-off, derfor mente mange Swindon-supportere at Blackburn kjøpte Shearer mest for å svekke Swindon i kampen om Play-off plassen; han spilte bare seks kamper for Blackburn.  Gjennom sesongen 2009-10, stemte avisen Swindon Advertisers lesere fram tidenes Swindon Town lag og Shearer ble kåret som én av to spisser (den andre ble Jan Åge Fjørtoft)

Han var en stor suksess i Aberdeen og vant den skotske cupen i 1995.  Han spilte også i finalen i 1993 da Aberdeen tapte for Rangers.

I en alder av 35, gikk han i 1997 til Iverness Caledonian Thistle hvor han spilte to og en halv sesong og begynte å fokusere mer på en framtid som trener.  Han la opp som spiller i 2000.

Trenerkarriere 
Etter avsluttet spillerkarriere, ble han assistent manager under Steve Paterson i Iverness C. Thistle.  I 2002 gikk begge til Aberdeen.  Begge to forlot klubben etter en dårlig sesong i 2004.

Shearer returnerte til hvor han startet karrieren, Highland Football League, som manager for Buckie Thistle i oktober 2004.  Klubben vant Aberdeenshire Cup to ganger og Aberdeenshire Shield én gang under hans ledelse, men mangelen på suksess i ligaen, gjorde at han fikk sparken i april 2008.

Annet 
Sesongen 2009-10 stemte leserne av lokalavisen Swindon Advertiser fram sitt favorittlag gjennom tidene og Shearer ble stemt fram som tidenes beste spiss på Swindon Town.

Referanser

Eksterne lenker 
 

Skotske fotballspillere
Skotske fotballtrenere
Fotballspillere for Chelsea FC
Fotballspillere for Huddersfield Town FC
Fotballspillere for Swindon Town FC
Fotballspillere for Blackburn Rovers FC
Fotballspillere for Aberdeen FC
Fotballspillere for Inverness Caledonian Thistle FC
Personer fra Highland
MF «Trondheim» (1992)

MF «Trondheim» er ei ferje bygget i 1992, til daværende Fosen Trafikklag og ruta Flakk–Rørvik. I 2008 ble sjøvirksomheten i Fosen Trafikklag en del av det nystartede rederiet FosenNamsos Sjø som i 2022 skiftet navn til Torghatten Midt. I 2010 tok Fjord1 over Flakk–Rørvik. Fra 2011 gikk ferja Hufthamar–Krokeide. I 2012 gikk ferja på grunn ved Krokeide. I 2015 fikk fergen motorstopp i Korsfjorden. Ferja gikk 9 timer med passasjerer om bord. I 2018 tok Fjord1 over sambandet. Fra 2019 er ferja tilbake på Flakk–Rørvik som C-ferge på fredager og søndager.

Den 17. april 2022 krasjet MF «Trondheim» inn i fergekaien på Flakk to ganger. Én passasjer fikk en nakkeskade. Det ble store materielle skader på baugporten.

Tidslinje 
1992 - Levert som MF «Trondheim» til Fosen Trafikklag og satt inn i Flakk–Rørvik.
2008 - Ble Fosen Trafikklag en del av det nystartede rederiet FosenNamsos Sjø.
2010 - Fjord1 tok over Flakk–Rørvik.
2010 - Satt inn i sambandet Hufthamar–Krokeide.
2012 - Grunnstøting utenfor Krokeide
2015 - Motorstopp i Korsfjorden i Hordaland.
2018 - Fjord1 tok over Krokeide–Hufthamar.
2019 - FosenNamsos Sjø fikk Flakk–Rørvik tilbake.
2019 - Satt inn som C-ferge i Flakk–Rørvik.

Referanser

Eksterne lenker 
 
 
 Trondheim  – Fjordfähren
FosenNamsosSjø – rederiets hjemmeside

Norske ferger
FosenNamsos Sjø-skip
Fosen Trafikklags skip
Sjøfart i Trøndelag
Sjøfart i Vestland
Skip fra 1992
Skip bygget ved Brattvåg skipsverft
Artikler i sjøfart-prosjektet
Gary Johnson

Gary Earl Johnson (født 1. januar 1953) er en amerikansk forretningsmann og tidligere guvernør i New Mexico. Han var tidligere kandidat i den republikanske nominasjonsprosessen for å bli partiets presidentkandidat til presidentvalget i USA 2012, men byttet over til å bli en presidentkandidat for det libertarianske partiet etter å ha opplevd det han mener var utfrysing fra partiet. Han er valgt til presidentkandidat for det libertarianske partiet til presidentvalget i USA 2016.

Gary Johnson ble valgt og gjenvalgt som guvernør i New Mexico i perioden 1995 til 2003. Johnson er kjent for å ha senket skattenivået flere ganger uten å ha noensinne øket dem, for sin flittige bruk av vetorett som guvernør, og for å ha liberale syn på spørsmål som narkotikabruk, innvandring og homofilt ekteskap – på tross av den moderne republikanske normen. 

Gary Johnson er ellers fysisk aktiv, deltar jevnlig i triathlon og er en ivrig fjellklatrer.

Referanser

Eksterne lenker 
 
 
 

Republikanske presidentkandidater i USA 2012
Personer fra Minot
Guvernører i New Mexico
Cannabisaktivister fra USA
Blake Evans

Blake Evans (født 2. juli 1980 i Kindersley, Saskatchewan) er en canadisk ishockeyspiller som spiller for Sparta i den norske GET-ligaen.

Den 30. august 2006 ble han signerte som en fri agent fra Milano Vipers i den italienske Serie A. 
20. mai 2008 signerte han for den norske klubben Vålerenga.

26. april 2012 offentliggjorde Sparta at Evans hadde byttet klubb, og spilte for dem sesongen 2012/2013.

Referanser

Eksterne lenker 
 

Canadiske ishockeyspillere
Personer fra Saskatchewan
Ishockeyspillere for Vålerenga
Ishockeyspillere for Sparta Sarpsborg
Fødsler i 1980
DS «Slotholm»

DS «Slotholm» var et lasteskip som ble bygget ved Stavanger Støberi & Dok med byggenummer 83. Hun ble levert til A/S Malm Kristiania Staal i september 1921. Videresolgt flere ganger før det til slutt ble hugget i Lisboa, Portugal i 1961

Historie
 1921:	September: Levert som DS «Slotholm» for A/S Malm Kristiania Staal, Kristiania
 1923:	Solgt til J. T. Salvesen & Co., Grangemouth, UK, omdøpt til «Siva»
 1926: Solgt til South Georgia Co. Ltd. (J. T. Salvesen & Co.), Grangemouth, UK, samme navn
 1939: Solgt til J. T. Salvesen & Co., Grangemouth, UK, samme navn
 1941: 1. januar: Grunnstøtte nord for Cape Espichel, Portugal. Bragt flott og satt på land nær Lisboa, Portugal. Erklært totalt tap.
 1942:	18 juni: Solgt til Portugal og omdøpt  «Foca»
 1961:	Hugget i Lisboa, Portugal

Kilder
Erling Jensen: Stavanger Støberi & Dok, 2008 ISBN 9788292309568

Eksterne lenker 
 Stavanger Støberi & Dok 

Norske lasteskip
Norske dampskip
Skip fra 1921
Skip bygget ved Stavanger Støberi & Dok
Artikler i sjøfart-prosjektet
Emma Zackrisson

Emma Zackrisson (født 26. januar 1979) er en svensk profesjonell golfspiller på Ladies European Tour.

Etter journaliststudier og universitetsgolf i USA ble Zackrisson proff i 2002 da hun på høsten gjennomgikk LETs kvalifiseringsskole og kvalifiserte seg for 2003-sesongen. Et lite gjennombrudd kom i 2004 med andreplassen i Ladies Central European Open, men det store gjennombruddet kom i 2008. Foruten seieren i det spanske åpne mesterskapet hadde hun tre andre topp-ti-plasseringer, og kom på 20.-plass på tourens pengeliste.

Meritter

Seire på Ladies European Tour 
 2008 Open de Espana Femenino

Eksterne lenker 
 Profil på ladieseuropeantour.com

Svenske golfspillere
Fødsler i 1979
Johanna Johansson

Johanna Johansson (født Westerberg 24. november 1977) er en svensk profesjonell golfspiller på Ladies European Tour.

Johansson kvalifiserte seg for Ladies European Tour (LET) i 2002 via kvalifiseringsskolen høsten 2001. Den første topp-ti-plasseringen kom i 2004, da hun kom på delt 7.-plass på Tenerife. Den første og hittil eneste seieren kom i 2009 i Portugal. I desember 2009 fikk hun en sønn med sin forlovede, tennisspilleren Joachim «Pim-Pim» Johansson, som hun giftet seg med i 2010. Hun var tilbake på touren i 2010, og fikk blant annet en delt åttendeplass i Portugal i turneringen hun hadde vunnet året før.

Meritter

Seire på Ladies European Tour 
 2009 Ladies Open of Portugal

Eksterne lenker 
 
 Profil på ladieseuropeantour.com

Svenske golfspillere
Fødsler i 1977
Paul Pogba

Paul Labile Pogba (født 15. mars 1993) er en fransk fotballspiller som spiller for den italienske klubben .

Han spilte også for Manchester United i perioden fra 2016 til 2022. Han har også spilt for blant andre Le Havre og Juventus. Pogba har dobbelt statsborgerskap ettersom Pogbas foreldre er fra Guinea og Frankrike. I 2022 vendte han tilbake gratis til Juventus etter hans kontrakt gikk ut etter 21/22 sesongen

Familie 
Han har to brødre som også er fotballspillere; Florentin Pogba, som per april 2022 spiller for franske FC Sochaux-Montbéliard, og Mathias Pogba som i august 2021 gikk til ASM Belfort.

Paul Pogba er samboer med Zulay Pogba og de har et barn sammen.

Karriere 
Alex Ferguson skrøt av den unge midtbanespilleren etter spill i FA Youth Cup og uttalte at han var et så stort talent at om han ikke fikk sjansen, ville noen andre klubber komme på banen når kontrakten hans med Manchester United gikk ut. Pogba fikk sin seniordebut for Manchester United i den engelske ligacupen mot Leeds United den 20. september 2011, og spilte også den påfølgende ligacupkampen mot Aldershot Town. Han fikk sin ligadebut mot Stoke City den 31. januar 2012, men fikk ikke tilstrekkelig tillit hos Ferguson.

Da United hentet tilbake Paul Scholes, etter at han opprinnelig hadde lagt opp, bestemte Pogba seg for å bytte klubb for å kunne utvikle seg bedre. Pogba signerte for Juventus under overgangsvinduet sommeren 2012, hvor han ble sett på som en nøkkelspiller allerede i en alder av 21 år.

Den 20. oktober 2012 scoret han sitt første mål for Juventus mot SSC Napoli, da Juventus vant 2-0.

Den 8. august 2016 ble han hentet tilbake til Manchester United for 105 milloner euro, tilsvarende 89,3 millioner pund, samt 5 millioner euro i bonuser.

Landslaget 
Pogba har spilt for det franske landslaget siden slutten av 2013, og er derfor ikke lengre tilgjengelig for Guineas landslag.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.  vant VM-finalen mot Kroatia 4-2. Han spilte hele finalen. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.

Han ble tatt ut i s EM-tropp til EM i fotball 2021.

Meritter

Manchester United
 Ligacupen: (1) 2017
 Europaligaen: (1) 2016/17

Landslag
 VM i fotball 2018

Referanser

Eksterne lenker 
 

Guineanske fotballspillere
Franske fotballspillere
Franske landslagsspillere i fotball
Verdensmestere i fotball
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Spillere i Fotball-EM 2021
Fotballspillere for Le Havre AC
Fotballspillere for Manchester United FC
Fotballspillere for Juventus FC
Personer fra departementet Seine-et-Marne
William av Tyr

William av Tyr eller Vilhelm av Tyr (født ca. 1130 i Jerusalem, død 29. september 1186 samme sted) var en middelaldersk kirkemann og krønikeskriver. Han var erkebiskop av Tyr i dagens Libanon.

Forfatterskap 
William skrev en beretning av sin del av verden, medtatt de islamske statene, fra Muhammads tid. Dette arbeidet finnes ikke i dag. Han er berømt som forfatteren av historien om Kongedømmet Jerusalem. Krøniken gis ofte tittelen Historia rerum in partibus transmarinis gestarum (Historien til gjerninger utført over havet) eller Historia Ierosolimitana (Jerusalems historie). Det ble oversatt til fransk etter hans død.

Han forfattet dessuten en historie i 23 bøker om korstogene (trykt 1549 med tittelen Bellisacri historia, libris XXIII comprehensa).

Referanser

Litteratur 
 Rudolf Hiestand: Zum Leben und zur Laufbahn Wilhelms von Tyrus. In: Deutsches Archiv für Erforschung des Mittelalters. Bd. 34, 1978, S. 345–380.
 Thomas Rödig: Zur politischen Ideenwelt Wilhelms von Tyrus (= Europäische Hochschulschriften. Reihe 3: Geschichte und ihre Hilfswissenschaften. Bd. 429). Lang, Frankfurt am Main u. a. 1990, ISBN 3-631-42746-8 (Zugleich: München, Universität, Dissertation, 1989).
 Rudolf Hiestand: Wilhelm von Tyrus. In: Volker Reinhardt (Hrsg.): Hauptwerke der Geschichtsschreibung (= Kröners Taschenausgabe. 435). Kröner, Stuttgart 1997, ISBN 3-520-43501-2, S. S. 728–732.
 

Historikere fra middelalderen
Katolske biskoper
Personer fra Jerusalem
Fødsler i 1130-årene
Dødsfall i 1186
Kronikører
Fareskilt

Fareskilt er trafikkskilt som blir brukt for å varsle om farer som kan være vanskelige å oppfatte i tide, eller som er vesentlig større enn det en kan vente ut fra trafikkforhold, vegutforming eller omgivelsene.

Utforming
De fleste norske fareskilt er trekantede med rød kant og svarte symboler på hvit bunn. Norske fareskilt brukte til midlertidig skilting i forbindelse med vegarbeid har gul bunnfarge. På Svalbard finnes det et fareskilt for isbjørn, det har svart bunnfarge.

Norske fareskilt

Eksterne lenker 
 Fareskilt på vegvesen.no 

Symboler
Heraldikk
Veitrafikkregler
Informasjonsinfrastruktur
Lotta Wahlin

Lotta Wahlin (født 13. desember 1983) er en svensk profesjonell golfspiller på Ladies European Tour (LET).

Wahlin spilte på satellitt-touren Telia Tour i 2005, og den gode plasseringen hun fikk på pengelisten der kvalifiserte henne for spill på LET fra 2006-sesongen. Både 2006 og 2007 var gode sesonger med flere topp-ti-plasseringer, men det store gjennombruddet kom i 2008. Da ble det to seire og en 7.-plass på pengelisten.

Meritter

Seire på Ladies European Tour 
 2008 Turkish Ladies Open, Wales Ladies Championship of Europe

Eksterne lenker 
 
 Profil på ladieseuropeantour.com

Svenske golfspillere
Fødsler i 1983
Vor Frue kirke (Nyborg)

For andre kirker med samme navn, se Vår Frue kirke .

Vor Frue kirke i Nyborg, på Fyn i Danmark, er en kirke bygget i årene 1388-1428.

Historie 
Nyborg kirke ble innviet til jomfru Maria første pinsedag i 1428 av biskop Navne Jensen Krigebusk. Den eldste del av kirken er de fire vestlige fag, som i begynnelsen av 1400-tallet var avsluttet mot øst av en nord-syd-gående mur. Omkring reformasjonen var det oppført tre sammenbygde kapeller med felles tak på kirkens sydside, og Christian III utvidet kirken på 1550-tallet med et ekstra sideskip mot nord i kirkens fulle lengde. Det store vesttårn og det mindre østtårn sto ferdige ca. 1600. Til det store tårn skjenket Frederik II kvadersten fra de nedlagte Gammelkirke og Hjulby kirke. Frem til 1870 fremsto Vor Frue Kirke som en fem-skipet kirke, hvoretter store deler av sideskipene ble revet ned.

Inventar 

 
Kirkens opprinnelige korbuekrusifiks er sterkt lidelsesbetonet, som skikk og bruk var i gotisk stil. Korsets bladornamenter viser korset som livets tre. I medaljongene ses kobberslangen, Isaks ofring, Absalons død og syndefallet. 

Prekestolen er utført i 1653 av Anders Mortensen, og er et barokt mesterstykke hvor samspillet mellom de mange elementer og ornamenteringer arbeider sammen på å gi stolen liv. Selve oppgangen til prekestolen er trolig av eldre dato, og stammer fra Nyborg slotts nedlagte kirke. Den ble omkring 1600 skjenket av Karen Skram, hvis familievåpen i form av en halv enhjørning, ses på døren til oppgangen.

Foruten en romansk døpefont i granitt med hjørnehoder, har kirken også en renessansefont med himmel i tre. Den ble i 1585 gitt av borgermester Peder Jensen Skriver og hustru Johanne Knudsdatter, hvis bumerker og navnetrekk ses i to av feltene. Fontens to deler er åttekantede med bosserte arkader og voluminøse karyatider. Den øverste delen har trolig vært til å heise opp og ned. 

Blant inventaret finnes også en sirlig dekorert gitterport fra 1649, smidd av Christian IVs kunstsmed Caspar Fincke. Hans bumerke i form av en hammer og en nøkkel lagt i kors, ses i et av feltene. Opprinnelig var porten en inngangsdør til adelskvinnen Karen Krabbe og hennes nære families gravkapell. Det tilhørende epitafium med navn og adskillige våpenmerker befinner seg i det søndre tverrskip, bak en lysglobe fra nyere tid. 

Kirkens hovedorgel er bygget i 1973 av orgelbygger Poul-Gerhard Andersen. Fire av registrene er overflyttet fra et tidligere Demantorgel fra 1834, og tre andre registre stammer trolig fra kirkens første orgel, bygget av den flamske orgelbygger Hans Brebus, som virket under både Frederik II og hans etterfølger. 

I 2005 ble kirkens indre renovert med kalkning, bemaling av benker og nytt stoffbetrekk. Det er ca. 700 sitteplasser.

Eksterne lenker 
 Nyborg Vor Frue Kirke, nyborgkirke.dk
 Nyborg Kirke, nordenskirker.dk 

Kirker på Fyn
Kirker i Fyens stift
Byggverk i Nyborg
Religiøse byggverk fra 1400-tallet
1400-tallet i Danmark
Arkitektur i 1420-årene
Byggverk fullført i 1428
Tidligere katolske kirker i Danmark
Mariakirker
Charlotta Sörenstam

Charlotta Sörenstam (født 16. april 1973) er en svensk profesjonell golfspiller som spilte på Ladies European Tour (LET) og LPGA-touren. 

Etter universitetsgolf i USA, ble Sörenstam profesjonell i 1994 og begynte på LET i 1995. Høsten 1996 gjennomgikk hun LPGAs kvalifiseringsskole, og kvalifiserte seg for LPGA-touren 1997.

I 1998 var hun en av seks svenske spillere som kvalifiserte seg for Europas Solheim Cup-lag. 

Søsteren Annika er en av de mestvinnende spillerne på LPGA med 72 seire.

Meritter

Seire på LPGA-touren 
 2000 Standard Register PING

Seire på LPGA of Korea 
 2001 Hyundai Securities Ladies Open

Referanser

Eksterne lenker 
 
 Profil på ladieseuropeantour.info

Svenske golfspillere
Fødsler i 1973